*Apstiprināts*

*Uzraudzības komitejā*

*2023. gada [… …]*

*protokols Nr. […]*

**Latvijas Republikas Finanšu ministrija**

**Eiropas Savienības fondu**

**IZVĒRTĒŠANAS PLĀNS**

**2021.–2027. gadam**

LR Finanšu ministrija, Izvērtēšanas nodaļa

**Rīga, 2023**

**SATURA RĀDĪTĀJS**

[**Priekšvārds** 3](#_Toc103350819)

[**1. Izvērtēšanas plāna mērķis un tvērums** 3](#_Toc103350820)

[**2. Izvērtēšanas atziņas un pieejas maiņa 2021.–2027.gada plānošanās periodā** 4](#_Toc103350821)

[**3. Izvērtējumu plānošana, veikšana un pēctecības nodrošināšana** 6](#_Toc103350822)

[**4. Izvērtēšanas veiktspējas nodrošināšana** 7](#_Toc103350823)

[**5. Izvērtēšanas standarti un kvalitātes vadlīnijas** 9](#_Toc103350824)

[**6. Izvērtēšanas budžets un tā organizācija** 10](#_Toc103350825)

[**7. Izvērtējumiem nepieciešamie dati un plānotie izvērtējumi** 12](#_Toc103350826)

[**PIELIKUMS** 23](#_Toc103350827)

# **Priekšvārds**

Izvērtēšanu plaši izmanto dažādās jomās un nozarēs, lai iegūtu pierādījumus īstenoto pasākumu pamatotībai, atbilstībai, lietderībai u.c. aspektiem. Izvērtēšana ļauj pilnveidot esošos pasākumu īstenošanas veidus vai izstrādāt jaunas īstenošanas pieejas.

“Eiropas Savienības fondu IZVĒRTĒŠANAS PLĀNS 2021.–2027.gadam” (turpmāk – Izvērtēšanas plāns) ir sagatavojusi Finanšu ministrijas Eiropas Savienības (turpmāk – ES) fondu stratēģijas departamenta Izvērtēšanas nodaļa (turpmāk – Izvērtēšanas nodaļa), balstoties uz Kopīgo noteikumu regulas 44. pantā noteikto, ka dalībvalsts vai vadošā iestāde izstrādā izvērtēšanas plānu, kas var aptvert arī vairākas programmas”[[1]](#footnote-1), kā arī ņemot vērā Eiropas Komisijas (turpmāk – EK) vadlīnijas[[2]](#footnote-2).

Kārtība, kādā paredzēts nodrošināt izvērtēšanu (tostarp izvērtēšanas plāna sagatavošanu) ES fondu 2021.–2027. gada plānošanas periodā, iekļauta vadošās iestādes izstrādātajos Ministru kabineta noteikumos par ES fondu ieviešanas uzraudzību un izvērtēšanu.

Izvērtēšana ir viens no ES fondu vadības elementiem. Izvērtēšanas mērķis ir nodrošināt pierādījumu bāzi, lai veicinātu uz rezultātiem vērstu un efektīvu ES fondu līdzekļu ieguldīšanu Latvijas tautsaimniecībā.

# **1. Izvērtēšanas plāna mērķis un tvērums**

ES fondu 2021.–2027.gada plānošanas periodaizvērtēšanas ietvardokumenta–izvērtēšanas plāna–**mērķis ir noteikt ietvaru un kārtību to** **ES fondu izvērtējumu veikšanai, kuri atbilst** **Kopīgo noteikumu regulas 44. panta prasībām (obligāti veicami).[[3]](#footnote-3)**  Izvērtēšanas plānā raksturotas izvērtēšanā iesaistīto pušu lomas un funkcijas, identificēti minētās regulas prasībām atbilstošie provizoriskie izvērtējumi un to uzsākšanas aptuvenais laika grafiks, nepieciešamie dati un noteikta to nodrošināšanas kārtība. Izvērtēšanas plānā arī iezīmēts nepieciešamais budžets un definēti standarti izvērtējumu kvalitātes nodrošināšanai.

Izvērtēšanas plāns aptver ES fondu 2021.–2027.gada plānošanas perioda kohēzijas politikas fondu – Eiropas Reģionālās attīstības fonda (ERAF), Eiropas Sociālā fonda Plus (ESF+), Kohēzijas fonda (KF), kā arī Taisnīgas pārkārtošanās fonda (TPF) (turpmāk kopā - ES fondi) – finansēto atbalsta programmu lietderīguma, efektivitātes, saskanības, piemērotības, ES pievienotās vērtības un ietekmes uz Latvijas tautsaimniecību un sabiedrību izvērtēšanu ar mērķi iegūt pierādījumus par fondu darbību sekmīgumu un uzlabot programmu izstrādes un īstenošanas kvalitāti Latvijā.

# **2. Izvērtēšanas atziņas un pieejas maiņa 2021.–2027. gada plānošanās periodā**

Laika posmā no 2021. gada janvāra līdz 2021. gada maijam Izvērtēšanas nodaļas eksperti tikās ar visu atbildīgo iestāžu un Pārresoru koordinācijas centra pārstāvjiem, lai, uzsākot Izvērtēšanas plāna izstrādi, konstatētu Eiropas Savienības struktūrfondu un Kohēzijas fondu 2014.–2020. gada plānošanas perioda izvērtēšanas sistēmas stiprās un vājās puses no iesaistīto iestāžu viedokļa. Tika analizēts, kādas izvērtēšanas sistēmas izmaiņas būtu lietderīgas ES fondu 2021.–2027. gada plānošanas periodā. Šajā nodaļā apkopotas galvenās atziņas un secinājumi no šīm sanāksmēm un plānotās izmaiņas attiecībā uz izvērtēšanas pieeju ES fondu 2021.–2027.gada plānošanas periodā.

**Atziņas no Eiropas Savienības struktūrfondu un Kohēzijas fonda 2014.–2020. gada plānošanas perioda:**

1. **Centralizētā izvērtēšanas sistēma ļāvusi nodrošināt vienotu metodoloģisko ietvaru, specializāciju un vienotu pieeju kvalitātes nodrošināšanai**, tādējādi **iegūstot uzskatāmākus un kvalitatīvākus izvērtēšanas rezultātus (analīzi, secinājumus un ieteikumus)**, kā arī stiprinājusi Finanšu ministrijas kā vadošās iestādes lomu ES fondu ieguldījumu vadībā;
2. **Konsultatīvās izvērtēšanas darba grupa** (turpmāk – KIDG) **kā ar ES fondu Uzraudzības komiteju** (turpmāk – UK) **nesaistīts izvērtēšanas uzraudzības formāts** **nav attaisnojies**, par ko liecina kritisku diskusiju trūkums par pieteiktajām izvērtējumu tēmām un to darba uzdevumiem, izvērtējumu rezultātiem, secinājumiem un ieteikumiem;
3. **Atbildīgo iestāžu un par horizontālo principu koordinēšanu atbildīgo institūciju pieteiktās izvērtēšanas tēmas ir nozarei specifiskas**. Ņemot vērā centralizēto izvērtēšanas sistēmu, šauri specifisku izvērtējumu veikšanai jāpatērē resursi, kurus varētu izmantot plašāku izvērtējumu veikšanai. Kopumā atbildīgās iestādes nav ieinteresētas iedziļināties citu iestāžu pieteikto tematiski specifisku izvērtējumu rezultātos, un līdz ar to trūkst stratēģisks skatījums arī attiecībā uz izvērtējuma ieteikumu ieviešanu;
4. Izvērtējumu darba uzdevumu saskaņošana KIDG un pēc tam centralizēta publisko iepirkumu procedūras veikšana izvērtēšanas pakalpojumu nodrošināšanai prasa lielus laika resursus, veidojot **ievērojamu laika nobīdi no izvērtējuma tēmas pieteikuma brīža līdz izvērtējuma rezultātu saņemšanai** (nereti nobīde ir ilgāka par diviem gadiem). Tasbūtiski ierobežo izvērtējuma rezultātu savlaicīgu izmantošanu ES fondu plānošanā un ieviešanā;
5. **Izvērtēšanas nodaļa** **kā par ES fondu izvērtēšanu atbildīgā struktūrvienība vadošajā iestādē veic izvērtējumu tehniskās dokumentācijas (darba uzdevumu, iepirkumu nolikumu) izstrādi,** izvērtējumu uzraudzību un vadību. Kopumā izvērtēšanas ekspertu skaits Latvijā ir ierobežots, ar specifiskām zināšanām par ES fondu sistēmu – vēl ierobežotāks. Izvērtēšanas nodaļa nodrošina, lai piesaistītie ārējie eksperti izmantotu ES fondu izvērtēšanai piemērotākās metodes (ņemot vērā EK regulējumā noteiktās izvērtējumu kvalitātes prasības);
6. **Izvērtējumiem nepieciešamie dati galvenokārt tiek iegūti iekšēji** – no ES Kohēzijas politikas fondu vadības informācijas sistēmas (turpmāk – vadības informācijas sistēma) vai sadarbojoties ar citām valsts pārvaldes institūcijām, lai izgūtu datus no to datu bāzēm/reģistriem. Attiecīgi Izvērtēšanas nodaļa faktiski ir tā, kas lielākoties apkopo datus ārpakalpojumā piesaistīto izvērtētāju vajadzībām.

**Plānotās izmaiņas ES fondu 2021.–2027. gada plānošanas periodā:**

1. Lai veicinātu UK iesaisti izvērtēšanas jautājumos, vienlaikus veidojot pārskatāmāku izvērtēšanas pieeju, ir **pārtraukta** **KIDG darbība un izvērtēšanas jautājumi** (tēmu un darba uzdevumu tvērumu saskaņošana (gan vadošās iestādes, gan atbildīgo iestāžu sagatavotie darba uzdevumi), ziņojumu rezultātu izskatīšana, izvērtēšanas ieteikumu saskaņošana) **tiek virzīti izskatīšanai UK tematiskajās apakškomitejās,** tā stiprinot uz pierādījumiem un izvērtēšanas rezultātiem balstītu turpmāku lēmumu pieņemšanu un ES fondu ieguldījumu veikšanu;[[4]](#footnote-4)
2. **Nozarei specifisku izvērtējumu un pētījumu[[5]](#footnote-5) veikšana tiks nodota ES fondu atbildīgo iestāžu un par horizontālo principu koordinēšanu atbildīgo institūciju pārziņā,** atsakoties no centralizētas visu atbildīgo iestāžu un par horizontālo principu koordinēšanu atbildīgo institūciju pieteikto izvērtējumu iepirkšanas Finanšu ministrijā. Atbildīgo iestāžu un par horizontālo principu koordinēšanu atbildīgo institūciju izvērtējumi tiks fokusēti uz pasākumu ieviešanas aspektiem, ja pirms pasākumu uzsākšanas vai to ieviešanas laikā tiek konstatēta nepieciešamība. Attiecīgi šie izvērtējumi nav iekļauti izvērtēšanas plānā uzskaitītajos plānotajos izvērtējumos. Vienlaikus, lai sekmētu nozarei specifisku izvērtējumu kvalitāti un saglabātu vienotu izvērtēšanas pieeju, Izvērtēšanas nodaļa sagatavos praktiskus ieteikumus izvērtēšanas jautājumu un darba uzdevumu formulēšanā, datu nodrošinājuma plānošanā;
3. **Vadošā iestāde nodrošinās** **EK regulējuma prasībām atbilstošos ietekmes izvērtējumus** plānošanas perioda vidusposmā vai noslēgumā katrai Eiropas Savienības kohēzijas politikas programmas 2021.–2027. gadam investīciju prioritātei.

# **3. Izvērtējumu plānošana, veikšana un pēctecības nodrošināšana**

ES fondu izvērtēšana ir darbību kopums, ko veic vadošā iestāde, atbildīgās iestādes, nozares ministrijas (ja attiecināms) un par horizontālo principu koordināciju atbildīgās institūcijas, lai novērtētu ES fondu finansējuma ieguldījumu efektivitāti, lietderību un ietekmi uz Latvijas tautsaimniecību un sabiedrību, tādējādi nodrošinot nepieciešamo pierādījumu bāzi turpmākiem uzlabojumiem kohēzijas politikas programmas īstenošanā. Vadošā iestāde, iesaistot atbildīgās iestādes un sadarbības partnerus, izstrādā tiesisko ietvaru un normatīvo regulējumu ES fondu ieguldījumu izvērtēšanai[[6]](#footnote-6).

**Izvērtēšanas nodrošināšana aptver darbības, kas veicamas, lai izveidotu izvērtēšanas sistēmu un nodrošinātu tās kvalitatīvu funkcionēšanu**. Izvērtēšanas sistēmai, ievērojot EK vadlīnijas, jānodrošina atbilstoša tvēruma un atbilstošas kvalitātes ES fondu ieguldījumu izvērtēšana ar mērķi iegūt pierādījumu bāzi turpmāku ES fondu ieguldījumu pamatotībai un nepieciešamajiem uzlabojumiem.

**Izvērtējumu plānošana un veikšana**

Pirms izvērtējuma uzsākšanas vadošā iestāde, atbildīgā iestāde vai par horizontālo principu koordinēšanu atbildīgā institūcija sagatavo informāciju par plānotā izvērtējuma pamatojumu, tēmu, tvērumu, galvenajiem izvērtēšanas jautājumiem, veikšanas laiku un plānoto finansējumu un sagatavoto izvērtējuma tēmas pieteikumu iesniedz UK sekretariātam izvērtēšanas jautājumos, nosūtot uz e-pasta adresi [izvertesana@fm.gov.lv](mailto:izvertesana@fm.gov.lv) un [uk@fm.gov.lv](mailto:uk@fm.gov.lv).

Izvērtējuma tēmas pieteikumu izskata UK tematiskajā apakškomitejā, ievērojot apakškomitejas reglamentu.

Izvērtējumus, kuri saskaņā ar EK regulējumu ir obligāti veicami, nodrošina ES fondu vadošā iestāde. Šo izvērtējumu tēmas pieteikumus izskatīšanai UK tematiskajā apakškomitejā sagatavo Izvērtēšanas nodaļa.

Pēc izvērtējuma tēmas izskatīšanas UK apakškomitejā tiek uzsākta izvērtējuma organizēšana.

Izvērtējuma īstenošanas un kvalitātes uzraudzībai vadošā iestāde izveido izvērtējuma vadības un kvalitātes uzraudzības grupu, nepieciešamības gadījumā iesaistot nozares pārstāvjus un citu ES fondu vadībā iesaistīto iestāžu vai sadarbības partneru pārstāvjus.

Izvērtējuma organizētājs nodrošina izvērtējuma veikšanai nepieciešamos tās rīcībā esošos datus un informāciju. Gadījumos, kad iestādes rīcībā nav nepieciešamo datu, datu apkopošana iekļaujama izvērtējuma darba uzdevumā.

Izvērtējumus veic neatkarīgi iekšēji vai ārēji izvērtēšanas eksperti. Ārējos izvērtējumus veic eksperti, kurus piesaista Publisko iepirkumu likumā noteiktajā kārtībā. Svarīgi nodrošināt, ka izvērtējuma veikšanai piesaistītie eksperti pārzina ne tikai dažādas izvērtēšanas metodes, bet arī labi orientējas ES fondu ieguldījumu ieviešanas jautājumos Latvijā.

**Izvērtējumu rezultātu publiskošana**

Vadošā iestāde nodrošina sabiedrības informēšanu par ES fondu izvērtēšanas aktualitātēm un izvērtējumu rezultātiem, visus pabeigtos izvērtēšanas ziņojumus publicējot ES fondu tīmekļa vietnē [www.esfondi.lv](http://www.esfondi.lv) un nosūtot publicēšanai Pārresoru koordinācijas centram (pēc 2023.gada 1.marta Valsts kancelejai) tā uzturētajā pētījumu un publikāciju datu bāzē.

**Tiek plānots izvērtējuma rezultātus publiskot arī vizuālā formātā (piemēram, infografikas, videorullīši u.c.)**, ievietojot šo informāciju izvērtējuma veicēja/pasūtītāja tīmekļa vietnē, sociālajos tīklos vai izplatot ar e-pasta ziņojuma starpniecību.

**Izvērtējuma rezultātu plašākai apspriešanai var tikt organizētas domapmaiņas darbnīcas vai semināri**, lai izvērtējuma rezultātus un to pielietojuma praktiskos aspektus izdiskutētu ar nozares pārstāvjiem kopējā nozares politikas skatījumā.

**Izvērtējumu pēctecības nodrošināšana**

Vadošā iestāde sadarbībā ar atbildīgajām iestādēm sagatavo priekšlikumus izvērtēšanas ziņojumā iekļauto stratēģisko ieteikumu ieviešanai. Sagatavoto priekšlikumu izskata UK tematiskajā apakškomitejā, vienojoties par veicamajām darbībām, atbildīgajām institūcijām, ieviešanas termiņu un sasniedzamajiem rezultātiem par katru no ieteikumiem.

Izvērtēšanas nodaļa nodrošina visu UK apakškomitejā saskaņoto un aktuālo izvērtēšanas ieteikumu apkopošanu, uzraudzību un to regulāru aktualizāciju. Lai nodrošinātu visiem pieejamu informāciju par izvērtējumu ilgtspēju, izvērtējumu ieteikumu plāns pieejams ES fondu tīmekļa vietnē [www.esfondi.lv](http://www.esfondi.lv), nodrošinot ikvienam interesentam iespēju iepazīties ar progresu katras jomas izvērtējumu rezultātu pēctecībā.

Lai nodrošinātu izvērtēšanas ciešāku sasaisti ar plānošanu, ieviešanu un uzraudzību, lēmumu pieņemšanu un diskusijas par izvērtēšanas jautājumiem, vadošā iestāde sagatavo informāciju par kalendāra gadā veiktajiem izvērtējumiem un ieteikumu ieviešanas plānā iekļautajiem ieteikumiem un to ieviešanu, un iesniedz minēto informāciju UK tās reglamentā noteiktajos termiņos un kārtībā.

# **4. Izvērtēšanas veiktspējas nodrošināšana**

Lai stiprinātu izvērtēšanas kapacitāti, plānots organizēt mērķtiecīgu un strukturētu izvērtēšanā un tās organizēšanā iesaistītā personāla apmācību, veicinot ES fondu vadošās iestādes, atbildīgo iestāžu, sadarbības iestādes un citu ES fondu vadībā iesaistīto institūciju un sadarbības partneru pārstāvju izpratni par izvērtēšanas būtību, izvērtēšanas metodēm, datu nepieciešamību, u.c. jautājumiem. Tādējādi plānots veicināt kvalitatīvu darba uzdevumu un tehnisko specifikāciju sagatavošanu, mērķtiecīgu izvērtēšanas ārpakalpojuma uzraudzību un speciālistu prasmes izvērtējumu veikšanā. Iecerēts, ka apmācības izvērtēšanas veiktspējas nodrošināšanai tiks integrētas Valsts kancelejas īstenotās administratīvās kapacitātes ceļa kartes ietvaros[[7]](#footnote-7).

Apmācību organizēšanā plānots piesaistīt gan nacionālos ekspertus, gan EK izvērtēšanas ekspertus, kā arī citu valstu un starptautisko organizāciju izvērtēšanas ekspertus, tā nodrošinot daudzpusīgākas informācijas pieejamību un plašāku izvērtēšanas jautājumu un metožu apguvi. Tāpat ir plānots turpināt sadarbību ar visām Baltijas valstu kohēzijas politikas fondu vadošajām iestādēm, lai nodrošinātu labās prakses un pieredzes apmaiņu izvērtēšanas procesa organizēšanā.

Papildus tam paredzēta izvērtēšanas ekspertu dalība starptautiskajos ar izvērtējumiem tematiski saistītos semināros un konferencēs, lai nodrošinātu aktuālās informācijas un starptautiskās prakses par izvērtēšanas jautājumiem izpratni, vienlaicīgi ļaujot uzlabot izvērtēšanas organizēšanas un izvērtējumu veikšanas kvalitāti un efektīvāku izvērtēšanai atvēlēto resursu izmantošanu.

# **5. Izvērtēšanas standarti un kvalitātes vadlīnijas**

Izvērtēšanas process no konkrēta izvērtējuma ieceres līdz jēgpilnu izvērtējuma rezultātu iegūšanai un pielietošanai ir kompleksu darbību kopums un prasa **augstu kvalitāti visu darbību īstenošanā**.

Lai nodrošinātu augstu ES fondu 2021.–2027. gada plānošanas perioda kohēzijas politikas izvērtēšanas kvalitāti, svarīgi ievērot **izvērtēšanas standartus**, kas faktiski kalpo par kvalitātes kontroles instrumentu.

Neraugoties uz to, ka izvērtēšanas standartus definējušas dažādas starptautiskās, reģionālās un nacionālās organizācijas (piemēram, OECD[[8]](#footnote-8), UNEG[[9]](#footnote-9), CzES[[10]](#footnote-10), LATES[[11]](#footnote-11) u.c.) un to fokusi un detalizācija var atšķirties, daudzi no šiem standartiem ietver vienojošus izvērtēšanas kvalitātes **pamatprincipus** izvērtējumu plānošanas, īstenošanas un rezultātu komunicēšanas procesos. Tālāk minēti būtiskākie pamatprincipi.

**Izvērtējuma plānošana**

Jau plānošanas sākumā tiek iesaistītas **visas izvērtējuma rezultātos ieinteresētās puses**.

Izvērtējuma priekšmets, mērķis, tvērums, izvērtēšanas jautājumi un izvērtējuma rezultātu pielietojums tiek skaidri un saprotami definēti jau izvērtējuma plānošanas stadijā un ir visām iesaistītajām pusēm saprotami.

Pieejamo resursu ietvaros tiek izvirzīts **tikai sasniedzams izvērtēšanas mērķis** un tikai atbildami izvērtēšanas jautājumi.

Izvērtējums tiek **plānots un veikts savlaicīgi**, t.i., tā, lai rezultāti būtu izmantojami tieši tad, kad tas ir nepieciešams.

Izvērtējumā izmantojamo **datu avoti un datu iegūšanas metodes ir saskaņotas ar izvērtēšanas jautājumiem**. Datu iegūšanas un analīzes metodes ir zinātniski pamatotas. Jāizmanto tikai uzticami (pārbaudāmi) un derīgi dati, turklāt tikai tādā apjomā, lai atbildētu uz izvērtēšanas jautājumiem un sasniegtu izvērtējuma mērķi.

**Izvērtējuma īstenošana**

Izvērtējumu veic **pilnībā neatkarīgi eksperti** – tie savās rīcībās ir neatkarīgi no izvērtējuma priekšmeta un izvērtējuma pasūtītāja, spēj nodrošināt izvērtējuma objektivitāti, tai skaitā apstākļos, kad izvērtētāji un pasūtītāji ir vienas institūcijas struktūrvienības.

**Izvērtēšanas priekšmets ir novērtēts pilnībā un taisnīgi**, un izvērtējuma rezultāti ir vērsti uz izvērtējuma priekšmeta stipro pušu attīstīšanu un trūkumu novēršanu.

Izvērtējuma veikšana ir **atklāta un caurskatāma**. Rezultāti ir pārbaudāmi.

**Rezultātu komunicēšana un izmantošana**

**Rezultāti un ieteikumi ir izmantojami** – tie ir pamatoti, specifiski, attiecas uz izvērtējuma mērķauditoriju; ieteikumi ir izpildāmi.

**Izvērtējuma ziņojums ir pilnīgs** un tiek prezentēts pārredzamā veidā tā, ka tas ir saprotams mērķauditorijai.

Izvērtējuma rezultāti **ir pieejami visām** ieinteresētajām pusēm.

# **6. Izvērtēšanas budžets un tā organizācija**

Izvērtēšanas plānā paredzēto izvērtējumu finansēšanai tiks izmantoti tehniskās palīdzības resursi. Kopīgo noteikumu regulā noteikto prasību izpildi attiecībā uz kohēzijas politikas programmas izvērtēšanu nodrošinās Izvērtēšanas nodaļa, kurā, līdzīgi kā ES struktūrfondu un Kohēzijas fonda 2014.–2020. gada plānošanas periodā, plānotas piecas štata vietas. Resursi Izvērtēšanas nodaļas darba nodrošināšanai paredzēti tehniskās palīdzības piešķīrumā Finanšu ministrijai un tiks izlietoti atbilstoši Finanšu ministrijas iekšējām kārtībām par darbinieku atlīdzību, apmācību organizēšanu un darba komandējumiem.

Lai nodrošinātu neatkarīgu izvērtējumu izstrādi, Finanšu ministrijas tehniskās palīdzības finansējuma ietvaros paredzēti **1,15 miljoni EUR**. Šāds finansējuma apmērs noteikts, ņemot vērā vēsturiskos datus par vidējām izmaksām ārpakalpojumā veiktiem izvērtējumiem par ES struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” prioritārajiem virzieniem, kā arī ņemot vērā plānoto izvērtējumu skaitu ES fondu 2021.–2027. gada plānošanas periodā. Vadošās iestādes nodrošināmo izvērtējumu detalizēts saraksts un indikatīvais finansējums katram izvērtējumam norādīts izvērtēšanas plāna 6. nodaļā “Izvērtējumiem nepieciešamie dati un plānotie izvērtējumi”.

Nozaru veicamajiem specifiskajiem ES fondu izvērtējumiem AI arī paredzēts finansējums no tehniskās palīdzības. Balstoties uz pieejamo finansējumu izvērtējumu veikšanai, kopējais pieejamais finansējums institūcijām līdz 2028. gada 31. decembrim ir **3,2 miljoni EUR**.[[12]](#footnote-12)

Darbības, kuras saistītas ar izvērtējumu rezultātu publicitāti un informatīvajiem materiāliem, paredzēts integrēt izvērtējumu tehniskajās specifikācijās, kā arī nepieciešamības gadījumā segt no Finanšu ministrijas tehniskās palīdzības resursiem, kas paredzēti publicitātei un komunikācijai.

# **7. Izvērtējumiem nepieciešamie dati un** **plānotie izvērtējumi**

Lai nodrošinātu kvalitatīvu izvērtējumu veikšanu, būtiska ir atbilstošu datu pieejamība izvērtējuma veikšanas brīdī. Tā kā ES fondu ieguldījumu izvērtējumi parasti aptver analīzi par situāciju pirms ieguldījumu uzsākšanas, tas nozīmē, ka izvērtējuma veikšanas brīdī jābūt pieejamai informācijai par kādu noteiktu laika posmu pagātnē. Turklāt šai informācijai jābūt pieejamai atbilstošā detalizācijā, formātā un tvērumā. Tas nozīmē, ka izvērtējumiem nepieciešamos datus vēlams identificēt jau ES fondu ieguldījumu plānošanas fāzē un savlaicīgi nodrošināt to pieejamību pētniekiem, atsevišķos gadījumos nosakot izvērtēšanai nepieciešamos datus vēl pirms ieguldījumu uzsākšanas.

Izvērtējumiem nepieciešamos datus iespējams iedalīt šādās grupās:

1. **ES fondu finansēto projektu datus** (t.sk. par sasniedzamajiem rādītājiem) paredzēts uzkrāt vadības informācijas sistēmā, kas ir Centrālās finanšu un līgumu aģentūras administrēta sistēma, kas nodrošina ES fondu īstenošanai, vadībai un uzraudzībai nepieciešamo datu uzkrāšanu. Šīs grupas dati izvērtējumu vajadzībām tiek iegūti tieši no ES fondu finansēto projektu finansējuma saņēmējiem vai atbildīgajām iestādēm. Informācija par rādītāju vērtību noteikšanu sniegta atsevišķi rādītāju pasēs;

2. **Administratīvie dati** – dažādu valsts un pašvaldību reģistru dati, piemēram, dati no Uzņēmumu reģistra, Iedzīvotāju reģistra un Valsts ieņēmumu dienesta. Šos datus izvērtēšanas vajadzībām var iegūt samērā viegli, un vairumā gadījumu tam nav nepieciešamas papildu izmaksas, kā arī netiek radīts papildu administratīvais slogs. Lielākoties nepieciešamo informāciju iespējams iegūt, nosūtot pieprasījumu attiecīgo datu turētajam – atbilstošajai iestādei;

3. **Dati, kas netiek regulāri iegūti vai netiek apkopoti vispār**. Šo datu iegūšana izvērtēšanas vajadzībām var prasīt papildu resursus un laiku, kā arī atsevišķos gadījumos – ir pat neiespējama. Šo datu iegūšana vairumā gadījumu būs atsevišķi organizējama, piemēram, veicot specifiskus pētījumus, veicot aptaujas, intervijas vai organizējot fokusgrupas.

Gadījumos, kad atbildīgās iestādes vai ES fondu vadošā iestāde konstatēs, ka izvērtēšanai nepieciešamie dati nav pieejami izvērtējumiem vajadzīgajā detalizācijā, formātā un tvērumā, jo šādu datu uzkrāšana valstī nav paredzēta, ES fondu vadošā iestāde meklēs risinājumus datu uzkrāšanai. Piemēram, izvērtēs iespējas noteikt datu uzkrāšanu par saistošu nacionālā līmenī, rosinot konkrēto datu uzkrāšanu noteikt Ministru kabineta noteikumos par Valsts statistiskās informācijas programmu attiecīgajam kalendārajam gadam.

Provizoriskie izvērtējumi ES fondu 2021.–2027.gada plānošanas periodam[[13]](#footnote-13)

| **Plānotais izvērtējums** | **Provizoriskais finansējums** | **Provizoriskais izvērtējuma uzsākšanas laiks** | **Indikatīvais izvērtējuma jautājumi un metodes** | **Datu avoti, kas izmantojami papildus vadības informācijas sistēmai** |
| --- | --- | --- | --- | --- |
| Ietekmes, efektivitātes un lietderības izvērtējums 1.1.prioritāte “Pētniecība un prasmes” | 80 000 | 2028 | * Kā kohēzijas politikas ieguldījumi ir sekmējuši cilvēkresursu attīstību pētniecības jomā un inovāciju jomā vietējā, reģionālā un nacionālā līmenī? * Vai un kā kohēzijas politikas ieguldījumi ir sekmējuši pētniecības un attīstības izdevumu palielināšanos privātajā sektorā, t.sk. kā un cik lielā mērā šie ieguldījumi uzlabojuši zinātnisko institūciju spēju piesaistīt ārējo finansējumu (nacionālo, ārvalstu, uzņēmumu)? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā? * Kāda ir rezultātu īstermiņa un ilgtermiņa ietekme uz Latvijas inovācijas sistēmas kapacitātes palielināšanu un inovācijas ekosistēmas attīstību? * Cik lielā mērā ES fondu atbalsts ļāvis risināt pētniecības un zinātnes kvalitātes līmeņa celšanas, tehnoloģiju attīstības un inovāciju ieviešanas galvenās problēmas un attīstības šķēršļus komersantiem un ZI, vai izvēlētie atbalsta instrumenti un ieviešanas mehānismi ir bijuši atbilstoši? * Kādi ir galvenie sasniegtie kvantitatīvie rezultāti pētniecībā, tehnoloģiju attīstībā un inovāciju ieviešanā un kāda ir šo rezultātu ietekme uz Latvijas inovācijas sistēmas kapacitātes palielināšanu un inovācijas ekosistēmas attīstību? * Kurās nozarēs inovācijas tika ieviestas efektīvāk, kā ES fondu atbalsts to ir ietekmējis? * Kuri inovāciju veidi pārsvarā tiek ieviesti uzņēmējdarbības attīstībai, pateicoties ES fondu atbalstam? * Kādi ir bijuši ZI un komersantu galvenie veiksmes un neveiksmes cēloņi pētnieciskās darbības palielināšanai un attīstībai? * Kā un cik lielā mērā ES sniegtais atbalsts ir veicinājis ZI un komersantu vietējās un starptautiskās sadarbības īstenošanu un attīstību pētniecības un inovāciju projektu izstrādei? * Kuras komersantu un zinātnisko institūciju sadarbības formas ir veiksmīgas un kādi ir šīs veiksmīgās sadarbības faktori un priekšnosacījumi? * Kāda ir rezultātu ilgtspēja (finansējuma saņēmēju spēja uzturēt projektā sasniegtos rezultātus pēc atbalsta saņemšanas), tai skaitā analizējot rezultātu ietekmi uz pētniecības un inovācijas sistēmas attīstību?   *Izmantojama kvantitatīvo datu un statistikas analīze par izmaiņām pētniecības un attīstības sektorā, kā arī veicot padziļinātu kvalitatīvo analīzi, t.sk. izmantojot fokusgrupas, intervijas un aptaujas ar iesaistītajām pusēm, SVID analīzi, gadījuma izpēti, izmaksu – ieguvumu analīzi. Analīzes ietvaros paredzēts identificēt kohēzijas politikas projektu radīto ietekmi uz izmaiņām pētniecības un attīstības jomā, kā arī novērtēt resursu izmantošanas efektivitāti pret sasniegtajiem projektu rezultātiem.* | Nacionālās zinātniskās darbības informācijas sistēma (NZDIS) |
| Ietekmes, efektivitātes un lietderības izvērtējums 1.2.prioritāte “Atbalsts uzņēmējdarbībai” | 80 000 | 2026 | * Kā kohēzijas politikas ieguldījumi ir sekmējuši uzņēmējdarbības attīstību un Nacionālās industriālās politikas un Reģionālās politikas pamatnostādņu mērķu sasniegšanu vietējā, reģionālā un nacionālā līmenī? * Novērtēt kohēzijas politikas atbalstu saņēmušo komersantu sniegumu salīdzinājumā ar komersantiem, kas atbalstu nav saņēmuši. * Novērtēt sniegtā atbalsta lietderību un izmaksu efektivitāti, kā arī koordināciju/sinerģiju ar pašvaldībām sniegto atbalstu uzņēmējdarbības infrastruktūras attīstībai. * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Paredzēts ietekmes novērtējums, izmantojot kontrfaktuālās metodes - veicot salīdzinājumus ar kontroles grupu, t.sk. analizējot dažādu atbalsta instrumentu izmaksu efektivitāti kontekstā ar komersantu darbību raksturojošiem rādītājiem (apgrozījumus, nodarbināto skaits, produktivitāte).* | VID datu noliktavas sistēma |
| Ietekmes, efektivitātes un lietderības izvērtējums 1.3.prioritāte “Digitalizācija” | 80 000 | 2027 | * Novērtēt, kā kohēzijas politikas ieguldījumi ir veicinājuši digitālās transformācijas attīstību:   + novērtēt kohēzijas politikas ieguldījumu ietekmi uz digitālo publisko pakalpojumu izmantošanu un administratīvā sloga mazināšanu;   + novērtēt kohēzijas politikas ieguldījumu ietekmi uz valsts pakalpojumu platformu koplietošanu;   + novērtēt kohēzijas politikas pasākumu ietekmi uz digitalizācijas procesu ieviešanu un jaunu pakalpojumu veidošanu privātajā sektorā;   + novērtēt kohēzijas politikas ieguldījumu ietekmi uz datu atvēršanu un izmantošanu tautsaimniecībā. * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojama kvantitatīvo datu un statistikas analīze, piemēram, analizējot izmaiņas digitālo pakalpojumu lietošanas dinamikā. Lai novērtētu digitalizācijas procesu izmaiņas komersantos, paredzēts veikt padziļinātas intervijas un aptaujas, kā arī analizēt uzņēmumu darbību raksturojošos rādītājus (apgrozījumus, nodarbināto skaits, produktivitāte).*  *Atkarībā no atbalsta saņēmēju skaita un potenciālās kontroles grupas izmēra tiks izvērtētas iespējas izmantot kontrfaktuālās metodes.* | Vienotais tiesību aktu projektu izstrādes un saskaņošanas portāls (TAP)  Valsts informācijas resursu, sistēmu un sadarbspējas informācijas sistēma (VIRSIS)  Latvijas Atvērto datu portāls  Dati par informācijas sistēmu lietotājiem |
| Ietekmes, efektivitātes un lietderības izvērtējums 1.4.Prioritāte “Digitālā savienojamība” | 50 000 | 2027 | * + - * Novērtēt, kā kohēzijas politikas ieguldījumi ir ietekmējuši interneta pieejamību un ātrumu Latvijas reģionos:   + novērtēt, cik lielā mērā kohēzijas politikas ieguldījumi ir veicinājuši tirgus nepilnību novēršanu interneta pieejamības veicināšanā attiecībā uz ‘’vidējo jūdzi’’, ‘’pēdējo jūdzi’’;   + novērtēt veikto ieguldījumu efektivitāti un lietderību.   + Novērtēt, vai ieguldījumi ātrgaitas interneta infrastruktūrā (kabeļos) ir sasnieguši mērķi – vai un kādā mērā šīs izveidotās infrastruktūras teritorijās iedzīvotāji, uzņēmumi, skolas un pašvaldības var saņemt ātrgaitas interneta pakalpojumu (reālā pakalpojuma saņemšana), kā arī izvērtēt iemeslus kāpēc šis mērķis daudzās teritorijās nav sasniegts (ja attiecināms).   + Sniegt detalizētus ieteikumus darbībām, lai iedzīvotājiem, uzņēmumiem, skolām un pašvaldībām nodrošinātu iespēju praktiski lietot ātrgaitas internetu. * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izvērtējumā kā galvenā metode tiks izmantota ģeotelpiskā analīze un statistikas analīze, lai novērtētu faktisko interneta pieejamību mājsaimniecībām, uzņēmumiem un iestādēm.* | Platjoslas pieejamības ģeogrāfiskās informācijas sistēma (plānots 2023. gadā)  VAS “Latvijas Valsts radio un televīzijas centrs” nepublicētie dati  Datu apkopošana par faktiskajiem pieslēgumiem ātrgaitas platjoslas internetam mājsaimniecībās, uzņēmumos, skolās, pašvaldībās, platjoslas teritorijās, kurās bija paredzēts ar jauno platjoslu nodrošināt ātrgaitas interneta pieslēgumus, atsevišķi nodalot datus par tiem pieslēgumiem, kuri fiziski bija iespējami, jo pašvaldības bija spiestas tērēt resursus vidējās un pēdējās jūdzes izveidei. |
| Ietekmes, efektivitātes un lietderības izvērtējums 2.1.Prioritāte “Klimata pārmaiņu mazināšana un pielāgošanās klimata pārmaiņām” | 100 000 | 2028 | * + - * Kā kohēzijas politikas ieguldījumi ir mazinājuši klimata pārmaiņas, t.i., veicinājuši Latvijas virzību uz klimata un enerģētikas mērķu sasniegšanu 2030. gadā un uz klimatneitralitātes sasniegšanu 2050. gadā, un kā veicinājuši pielāgošanos šīm pārmaiņām reģionālā un nacionālā līmenī?       * Cik efektīva, piemērota un ieinteresētās puses iekļaujoša ir bijusi investīciju ieviešanas stratēģija?       * Kāda ir saikne starp ieguldījumu vērtību (izmaksām) un faktiskajiem ieguldījumu rezultātiem?       * Kāda ir faktisko ieguldījumu rezultātu ilgtspēja?       * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kvantitatīvās un kvalitatīvās metodes un to kombinācija, piemēram, dokumentu un literatūras analīze, KP VIS u.c. oficiālo datu analīze, intervijas, gadījuma izpētes, izmaksu – ieguvumu analīze, u.c. metodes ar visaugstāko efektivitāti un lietderību.* | Plūdu riska informācijas sistēma <https://hidro.meteo.lv/>  Finanšu institūcijas ALTUM dati  Pašvaldību attīstības dokumenti,  Teritorijas attīstības plānošanas informācijas sistēma (TAPIS)  CSP dati |
| Ietekmes, efektivitātes un lietderības izvērtējums 2.2.Prioritāte “Vides aizsardzība un attīstība” | 70 000 | 2027 | * Kā kopumā kohēzijas politikas ieguldījumi ietekmējuši vides aizsardzību un attīstību reģionālā un nacionālā līmenī? * Cik efektīva, piemērota un ieinteresētās puses iekļaujoša ir bijusi investīciju ieviešanas stratēģija? * Kāda ir saikne starp ieguldījumu vērtību (izmaksām) un faktiskajiem ieguldījumu rezultātiem? * Kāda ir faktisko ieguldījumu rezultātu ilgtspēja? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kvantitatīvās un kvalitatīvās metodes un to kombinācija, piemēram, dokumentu un literatūras analīze, KP VIS u.c. oficiālo datu analīze, intervijas, gadījuma izpētes, izmaksu – ieguvumu analīze, u.c. metodes ar visaugstāko efektivitāti un lietderību.* | [Elektroniskā datubāze](http://parissrv.lvgmc.lv/public_reports) valsts statistikas pārskatiem par ūdens resursu lietošanu  [Elektroniskā datubāze](http://parissrv.lvgmc.lv/public_reports) valsts statistikas pārskatiem par atkritumiem  Valsts vides dienesta datu bāzes par komersantiem izsniegtajām piesārņojošās darbības atļaujām  [Elektroniskā datubāze](http://parissrv.lvgmc.lv/public_reports) valsts statistikas pārskatiem par gaisa aizsardzību  Piesārņoto un potenciāli piesārņoto vietu reģistrs  E-pakalpojums [“Dabas datu pārvaldības sistēma](https://www.daba.gov.lv/lv/pakalpojumi/informacija-no-dabas-datu-parvaldibas-sistemas)”, ir balstīts uz dabas datu pārvaldības sistēmu “Ozols” |
| Ietekmes, efektivitātes un lietderības izvērtējums 2.3.Prioritāte “Ilgtspējīga mobilitāte” un 2.4.prioritāte “AER izmantošanas transportā veicināšana” | 60 000 | 2028 | * Kā kopumā kohēzijas politikas ieguldījumi ietekmējuši iedzīvotāju mobilitātes iespējas pašvaldībās un reģionos? * Kā kohēzijas politikas ieguldījumi ir veicinājuši CO2 izmešu samazināšanu? * Cik efektīva, piemērota un ieinteresētās puses iekļaujoša ir bijusi investīciju ieviešanas stratēģija? * Kāda ir saikne starp ieguldījumu vērtību (izmaksām) un faktiskajiem ieguldījumu rezultātiem? * Kāda ir faktisko ieguldījumu rezultātu ilgtspēja? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kvantitatīvās un kvalitatīvās metodes un to kombinācija, piemēram, dokumentu un literatūras analīze, KP VIS u.c. oficiālo datu analīze, intervijas, gadījuma izpētes, izmaksu – ieguvumu analīze, u.c. metodes ar visaugstāko efektivitāti un lietderību.* | Centrālās statistikas pārvaldes (CSP) dati (sociālekonomiskie un transporta)  Latvijas atvērto datu portāla dati  Latvijas CO2 Inventarizācijas plāna dati transporta jomā  Finansējumu saņēmēju nepublicēti dati, piemēram:   * Uz ESRI produktiem balstītas LDz ģeotelpiskās informācijas sistēmas: (SAP – Uzņēmuma resursu pārvaldības sistēma, KIGAS – Vilcienu kustības izpildīta grafika automatizēta sistēma, KVC – Vilcienu kustības negadījumu uzskaites sistēma, u.c. [Ldz IT sistēmas](https://www.ldz.lv/sites/default/files/LDz_IS_piekluves_un_lietosanas_pakalpojumu_sniegsanas_noteikumi.pdf)) * ATD individuāli izstrādāta ģeotelpiskās informācijas sistēma (datu bāze STIFSS – Sabiedriskā transporta informācijas un finanšu statistikas sistēma, SĢIS – STIFSS Ģeogrāfiskās informācijas modulis)   Uz ESRI produktiem balstītie LVC datu sistēmu dati |
| Ietekmes, efektivitātes un lietderības izvērtējums 3.1.prioritāte “Ilgtspējīga TEN-T infrastruktūra” | 60 000 | 2028 | * Kā kohēzijas politikas ieguldījumi ir ietekmējuši ceļu satiksmes drošību un negadījumu skaita samazināšanos reģionālā un nacionālā līmenī? * Kā kohēzijas politikas ieguldījumi ir ietekmējuši atjaunojamo resursu izmantošanu ostās un piesārņojuma līmeni? * Kā kohēzijas politikas ieguldījumi dzelzceļa infrastruktūrā ir veicinājuši CO2 izmešu samazināšanu un pasažieru skaitu, kas izmanto vilcienu satiksmi reģionālā un nacionālā līmenī? * Cik efektīva, piemērota un ieinteresētās puses iekļaujoša ir bijusi investīciju ieviešanas stratēģija? * Kāda ir saikne starp ieguldījumu vērtību (izmaksām) un faktiskajiem ieguldījumu rezultātiem? * Kāda ir faktisko ieguldījumu rezultātu ilgtspēja? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izvērtējuma metodika galvenokārt tiks balstīta uz statistikas kvantitatīvo analīzi, t.sk. veicot “pirms un pēc” salīdzinājumus.* | CSP dati (sociālekonomiskie un transporta)  Latvijas atvērto datu portāla dati  Finansējumu saņēmēju nepublicēti dati, piemēram:   * Uz ESRI produktiem balstītas LDz ģeotelpiskās informācijas sistēmas: (SAP – Uzņēmuma resursu pārvaldības sistēma, KIGAS – Vilcienu kustības izpildīta grafika automatizēta sistēma, KVC – Vilcienu kustības negadījumu uzskaites sistēma, u.c. [Ldz IT sistēmas](https://www.ldz.lv/sites/default/files/LDz_IS_piekluves_un_lietosanas_pakalpojumu_sniegsanas_noteikumi.pdf)) * ATD individuāli izstrādāta ģeotelpiskās informācijas sistēma (datu bāze STIFSS – Sabiedriskā transporta informācijas un finanšu statistikas sistēma, SĢIS – STIFSS Ģeogrāfiskās informācijas modulis) * Uz ESRI produktiem balstītie LVC datu sistēmu dati |
| Ietekmes, efektivitātes un lietderības izvērtējums 4.1.Prioritāte “Veselības veicināšana un aprūpe” | 90 000 | 2027 | * Vai kohēzijas politikas ieguldījumi samazināja profilaktiski un medicīniski novēršamo nāves gadījumu skaitu? * Vai uzlabojusies vienlīdzīga un savlaicīga piekļuve sociālajiem, veselības un ilgtermiņa aprūpes pakalpojumiem? * Kāda ietekme ieguldījumiem ir uz cilvēkresursu kvalitāti un pieejamību ārstniecībā? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kā kvantitatīvās, tā kvalitatīvās metodes, piemēram, dokumentu un literatūras analīze; KP VIS un citviet glabāto datu analīze; ekspertu intervijas, fokusgrupas, gadījumu izpēte, ieguvumu-izmaksu analīzes metodes.* | CSP dati |
| Ietekmes, efektivitātes un lietderības izvērtējums 4.2.Prioritāte “Izglītība, prasmes un mūžizglītība” | 90000 | 2027 | * Vai uzlabojusies izglītības un mācību kvalitāte, iekļautība un atbilstība darba tirgum, t.sk. reģionālā griezumā? * Vai uzlabojusies piekļuve kvalitatīviem pakalpojumiem izglītības, mācību un mūžizglītības jomā, t.sk. reģionālā griezumā? * Vai pasākumi samazināja priekšlaicīgas mācību pārtraukšanas riskus? Kāda ir pasākumu ietekme uz mācību priekšlaicīgi pārtraukušo līmeni? * Cik lielā mērā pasākumi pārkvalifikācijai un prasmju pilnveides veicināšanai sekmēja iedzīvotāju pielāgošanos izmaiņām darba tirgū? * Cik lielā mērā digitālo prasmju pilnveides pasākumi ir veicinājuši IKT iespēju izmantošanu iedzīvotāju vidū? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā? * Vai un cik lielā mērā ES fondu atbalsts ir veicinājis nacionālās politikas plānošanas dokumentos noteikto mērķu sasniegšanu attiecībā uz izglītības sistēmu Latvijā? * Kā ES fondu ieguldījumi augstskolu studiju vides modernizācijā un studiju procesa digitalizācijā ir veicinājuši augstākās izglītības studiju procesa kvalitāti? * Kā fondu ieguldījumi akadēmiskās karjeras sistēmas reformas ieviešanā veicinājuši augstākās izglītības kvalitāti?   *Izmantojamas kā kvantitatīvās, tā kvalitatīvās metodes, piemēram, dokumentu un literatūras analīze; KP VIS un citviet glabāto datu analīze; ekspertu intervijas, fokusgrupas, gadījumu izpēte, kontrfaktuālās ietekmes analīzes metodes u.c.* | Valsts izglītības informācijas sistēma (VIIS)  Augstākās izglītības kvalitātes aģentūras e-platforma [eplatforma.aika.lv](https://eplatforma.aika.lv/)  Pašvaldību dati (t.sk. VARAM publicētie apkopojumi)  Statistikas dati (DESI indekss) |
| Ietekmes, efektivitātes un lietderības izvērtējums 4.3.Prioritāte “Nodarbinātība un sociālā iekļaušana” | 90000 | 2026 | * Izvērtēt atbalstīto mērķa grupu situāciju pēc pasākumu īstenošanas. * Vai un cik lielā mērā ieguldījumi kultūrā un tūrismā ietekmēja teritoriju ekonomisko attīstību un sociālās inovācijas? * Vai pasākumi sekmēja aktīvu iekļaušanu, lai veicinātu vienlīdzīgas iespējas, nediskriminēšanu un aktīvu līdzdalību, kā arī uzlabotu nodarbinātību, jo īpaši attiecībā uz nelabvēlīgā situācijā esošām mērķa grupām? * Vai atbalstītās darbības sociālo pakalpojumu pieejamības un kvalitātes uzlabošanai būtiski sekmēja mērķa grupas iedzīvotāju dzīves kvalitāti? * Vai atbalstītās darbības sekmējušas sociālajā jomā strādājošo speciālistu profesionalitāti? * Izvērtēt pasākumu ietekmi uz nabadzības un sociālās atstumtības riskam pakļauto personu dzīves kvalitāti. * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kā kvantitatīvās, tā kvalitatīvās metodes, piemēram, dokumentu un literatūras analīze; KP VIS un citviet glabāto datu analīze; ekspertu intervijas, fokusgrupas, gadījumu izpēte, kontrfaktuālās ietekmes analīzes metodes u.c.* | LBAS: Latvijas Brīvo arodbiedrību savienības statistika  Nepilngadīgo personu atbalsta informācijas sistēmu (NPAIS)  Valsts nozīmes informācijas sistēma “Probācijas klientu uzskaites sistēma” (PLUS)  Ieslodzījuma vietu pārvaldes (IeVP) “Ieslodzīto informācijas sistēma” (IIS)  Juridiskās palīdzības administrācijas (JPA)  “Valsts kompensācijas reģistrs” (VKC)  “Valsts nodrošinātās juridiskās palīdzības reģistrs” (VNJP)  Latvijas Digitālā KULTŪRAS  KARTE  Kultūras ministrijas Gada pārskati <https://www.km.gov.lv/lv/gada-parskati>; <https://kulturasdati.lv/lv>  Valsts informācijas sistēma “Valsts sociālās politikas monitoringa informācijas sistēma” (SPOLIS)  Bezdarbnieku uzskaites un reģistrēto vakanču informācijas sistēma (IS BURVIS)  EURES apmeklētāju uzskaites sistēma  Valsts darba inspekcijas integrētā informācijas sistēma (VDI IIS)  Valsts sociālās apdrošināšanas aģentūras (VSAA) Sociālās apdrošināšanas informācijas sistēma (SAIS)  Valsts ieņēmumu dienesta informācijas sistēmas, kurās ir informācija par nodokļu nomaksu par legālajā nodarbinātībā iesaistītām personām.  Pašvaldību dati (t.sk. VARAM publicētie apkopojumi)Audžuģimeņu informācijas sistēma (AGIS) |
| Ietekmes, efektivitātes un lietderības izvērtējums 4.4.Prioritāte “Sociālās inovācijas” (speciālā prioritāte, kas veltīta sociālām inovācijām) | 30 000 | 2025 | * Izvērtēt sociālo inovāciju izstrādes un ieviešanas procesu, identificēt piedāvāto risinājumu ietekmi uz mērķa grupām.   *Izmantojamas kā kvantitatīvās, tā kvalitatīvās metodes, piemēram, dokumentu un literatūras analīze; KP VIS un citviet glabāto datu analīze; ekspertu intervijas, fokusgrupas, gadījumu izpēte.* | CSP dati |
| Ietekmes, efektivitātes un lietderības izvērtējums 5.1.Prioritāte “Reģionu līdzsvarota attīstība” | 70 000 | 2027 | * Kā kopumā kohēzijas politikas ieguldījumi ir veicinājuši reģionu līdzsvarotu attīstību? * Kā kohēzijas politikas ieguldījumi mainījuši iedzīvotāju dzīves kvalitāti pa reģioniem? Kādi ir labās prakses piemēri un kādi bija galvenie izaicinājumi ieviešot projektus? * Kādu efektu reģionālo attīstības atšķirību mazināšanā devusi izvēlētā integrētu ieguldījumu stratēģija un cik piemērota tā bijusi, lai visefektīvāk risinātu reālās vajadzības? * Kāda ir saikne starp ieguldījumu vērtību (izmaksām) un faktiskajiem ieguldījumu rezultātiem? * Kāda ir ieguldījumu savstarpējā papildinātība ar citu prioritāro virzienu ieguldījumiem ? Kādi teritoriālās pieejas veidi ir ieviesti integrētai investīciju plānošanai ? Kādi ir labās prakses piemēri? * Kādi ir galvenie sasniegtie rezultāti gan kvantitatīvi, gan kvalitatīvi pašvaldību un plānošanas/statistikas reģionu dalījumā? Kāda ir faktisko ieguldījumu rezultātu ilgtspēja? * Kādus sociāli-ekonomiskos ieguvumus snieguši ES fondu ieguldījumi? * Vai realizētie projekti veicinājuši iekšzemes kopprodukta (IKP) un citu sociāli-ekonomisko rādītāju izmaiņas plānošanas/statistikas reģionos? * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Izmantojamas kvantitatīvās un kvalitatīvās metodes un to kombinācija, piemēram, dokumentu un literatūras analīze, KP VIS u.c. oficiālo datu analīze, intervijas, gadījuma izpētes, izmaksu – ieguvumu analīze, u.c. metodes ar visaugstāko efektivitāti un lietderību.* | CSP dati  Reģionālās attīstības indikatoru modulis (RAIM)  Citi oficiālie valsts statistikas avoti (piemēram, Latvijas Atvērto datu portāls u.c.)  Administratīvo datu avoti |
| Ietekmes, efektivitātes un lietderības izvērtējums TPF 6.1.prioritāte “Pāreja uz klimatneitralitāti” | 70 000 | 2028 | * Vai TPF sekmēja virzību uz Latvijas enerģētikas un klimata politikas nacionālo mērķu līdz 2030. gadam sasniegšanu, t.sk. reģionālā griezumā? * Vai TPF sekmēja virzību uz Latvijas klimatneitralitātes mērķu līdz 2050. gadam sasniegšanu, t.sk. reģionālā griezumā? * Sniegt izvērtējumu par atbalstīto pasākumu ietekmi uz SEG emisiju piesaisti zemes izmantošanas, zemes izmantošanas izmaiņu un mežsaimniecības (ZIZIMM) sektorā. * Izvērtēt pasākumu tiešo un netiešo ietekmi uz nodarbinātību reģionos, īpaši izmaiņas kūdras nozarē nodarbināto situācijā darba tirgū. * Izvērtēt jaunizveidoto uzņēmējdarbības teritoriju ietekmi uz reģionālo atšķirību samazināšanu. * Kāda ir veikto ieguldījumu pievienotā vērtība ES līmeņa stratēģisko mērķu sasniegšanā?   *Veicot izvērtējumu reģionālā griezumā, jāņem vērā TPF reģionālais tvērums Latvijā.*  *Izmantojamas kā kvantitatīvās, tā kvalitatīvās metodes, piemēram, dokumentu un literatūras analīze; KP VIS un citviet glabāto datu analīze; ekspertu intervijas, fokusgrupas, gadījumu izpēte, ieguvumu-izmaksu analīze, u.c.*  *\*Izvērtējums veicams darbībām, kam ir tieša ietekme uz ZIZIMM sektoru* | Valsts vides dienesta datu bāzes par komersantiem izsniegtajām SEG un piesārņojošās darbības atļaujām  [Elektroniskā datubāze](http://parissrv.lvgmc.lv/public_reports) valsts statistikas pārskatiem par gaisa aizsardzību  Piesārņoto un potenciāli piesārņoto vietu reģistrs  E-pakalpojums [“Dabas datu pārvaldības sistēma](https://www.daba.gov.lv/lv/pakalpojumi/informacija-no-dabas-datu-parvaldibas-sistemas)”, ir balstīts uz dabas datu pārvaldības sistēmu “Ozols”  Valsts izglītības informācijas sistēmas dati  Valsts ieņēmumu dienesta dati  CSP  RAIM |
| Tirgus nepilnību novērtējums finanšu instrumentiem | 50 000 | 2027 | * Novērtēt tirgus nepilnības kapitāla pieejamības jomā saistībā ar kohēzijas politikas ieguldījumiem pēc 2027. gada, t.sk. analizējot tirgus nepilnības reģionālā griezumā.   *Izmantojama statistikas datu analīze par finanšu pieejamību dažādās tautsaimniecības jomās, nozarēs un reģionos, kā arī veicama kvalitatīvā analīze (intervijas, aptaujas, fokusa grupas), iesaistot ieinteresētās puses.* | Latvijas Bankas dati  Komercbanku asociācijas dati  ALTUM dati, tajā skaitā, ņemot vērā 2021 – 2027 FI ex-ante novērtējuma secinājumus, informācija arī par noraidītajiem projektiem (FI (aizdevums vai garantija); Pieteikuma iesniedzēja nosaukums; Pieteikuma iesniedzēja reģ.nr.; Pieteiktā atbalsta summa; Darījuma NACE kods; Darījuma reģions; Klienta reģions; Noraidīšanas iemesls) |
| Darbības programmas Stratēģiskais ietekmes uz vidi novērtējums/ vides pārskats | 50 000 | 2027 | * Novērtēt kohēzijas politikas ieguldījumu ietekmi uz vidi atbilstoši nacionālajā likumdošanā noteiktajiem standartiem un prasībām. | Centrālā statistikas pārvaldes dati  Projektu īstenošanas dati |
| Horizontālā principa “Vienlīdzība, iekļaušana, nediskriminācija un pamattiesību ievērošana” īstenošanas ietekmes 2021.-2027.gada ES fondu plānošanas periodā izvērtējums | 60 000[[14]](#footnote-14) | 2027 (par visu periodu) | * Novērtēt, kā HP īstenošana ir mazinājusi nevienlīdzību starp sievietēm un vīriešiem jebkurā jomā, veicinājusi iekļaušanu un nediskrimināciju rases vai etniskās izcelsmes, reliģijas vai pārliecības, invaliditātes, vecuma vai seksuālās orientācijas dēļ un izstrādāt sasitošas rekomendācijas turpmākai politikas veidošanai. | Centrālā statistikas pārvaldes dati  Projektu īstenošanas dati  KP VIS dati |

1. EIROPAS PARLAMENTA UN PADOMES REGULA (ES) 2021/1060 (2021. gada 24. jūnijs), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai. [↑](#footnote-ref-1)
2. Eiropas Komisijas dienestu darba dokuments par Eiropas Reģionālā attīstības fonda, Kohēzijas fonda un Taisnīgas pārkārtošanas fonda sniegumu, uzraudzību un izvērtēšana 2021. – 2027. gada plānošanas period (pieejams angļu valodā <https://ec.europa.eu/regional_policy/sources/evaluation/performance2127/performance2127_swd.pdf>) [↑](#footnote-ref-2)
3. Kopējās Regulas 2021/1060 44. pants nosaka dalībvalstij vai vadošai iestādei veikt programmu izvērtēšanu saistībā ar vienu vai vairākiem šādiem kritērijiem: efektivitāte, lietderīgums, piemērotība, saskanība un Savienības pievienotā vērtība, ar mērķi uzlabot programmu izstrādes un īstenošanas kvalitāti. Turklāt noteikts, ka līdz 2029. gada 30. jūnijam katrai programmai jāveic izvērtēšana, lai novērtētu tās ietekmi. [↑](#footnote-ref-3)
4. Grozījumi Ministru kabineta 2015. gada 24. februāra noteikumos Nr. 108 "Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.-2020. gadam" [↑](#footnote-ref-4)
5. Jebkuri citi ES fondu ieguldījumu izvērtējumi un pētījumi, kuri ir šaurāki par Kopīgo noteikumu regulas 44. pantā noteiktajām obligātajām izvērtēšanas prasībām un kurus īsteno atbildīgās iestādes. [↑](#footnote-ref-5)
6. Ministru kabineta 2022.gada 13.decembra noteikumi Nr.770 “Kārtība, kādā Eiropas Savienības fondu 2021.-2027. gada plānošanas periodā nodrošina ieguldījumu uzraudzību un izvērtēšanu, kā arī izstrādā un uztur Kohēzijas politikas fondu vadības informācijas sistēmu”. [↑](#footnote-ref-6)
7. Eiropas Savienības kohēzijas politikas programmā 2021.–2027. gadam plānotas aktivitātes administratīvās kapacitātes izaicinājumu risināšanai. Šajā nolūkā Valsts kanceleja sadarbībā ar Finanšu ministriju un Vides aizsardzības un reģionālās attīstības ministriju izstrādājusi administratīvās kapacitātes stiprināšanas ceļa karti kohēzijas politikas efektīvai īstenošanai. [↑](#footnote-ref-7)
8. Ekonomiskās sadarbības un attīstības organizācijas (*Organisation for Economic Co-operation and Development*) vadlīnijas “Quality Standards for Development Evaluation: Guidelines and Reference series”, 2010 (pieejams angļu valodā:

   <https://www.oecd.org/development/evaluation/qualitystandards.pdf>). [↑](#footnote-ref-8)
9. Apvienoto Nāciju Izvērtētāju grupas (*United Nations Evaluation Group*) izvērtēšanas standarti “Norms and Standards for Evaluations”, 2016 (pieejams angļu valodā:

   <http://www.unevaluation.org/document/detail/1914>). [↑](#footnote-ref-9)
10. Čehijas Izvērtētāju biedrības (*Czech Evaluation Society*) izvērtēšanas standarti “Formal Standards of Conducting Evaluations”, 2013 (pieejams angļu valodā: <https://czecheval.cz/Dokumenty%20-%20archiv/ces_formalni_standardy_evaluaci_short_en.pdf>). [↑](#footnote-ref-10)
11. Latvijas Izvērtētāju asociācijas izvērtēšanas standartu versija “Izvērtēšanas standarti un ētikas principi”, kas izstrādāti 2021. gadā Latvijas valsts budžeta finansētās programmas “NVO fonds” projekta “Latvijas Izvērtētāju asociācijas darbības stiprināšana izvērtēšanas kultūras attīstīšanai Latvijā” (Nr. 2021.LV/NVOF/MIC/011) ietvaros (pieejams latviešu valodā: [Izvertesanas-standarti-30.10.2021.pdf](http://izvertesana.lv/wp-content/uploads/2021/11/Izv%C4%93rt%C4%93%C5%A1anas-standarti-30.10.2021.pdf)). [↑](#footnote-ref-11)
12. Finansējuma sadalījums starp VI un AI izvērtējumu veikšanai iekļauts 2022. gada 11. janvāra Ministru kabineta sēdē apstiprinātajā informatīvajā ziņojumā “Informatīvais ziņojums par Eiropas Savienības kohēzijas politikas programmas 2021.–2027. gadam ieviešanai nepieciešamajiem resursiem” (protokols Nr.2/50.§). Detalizēts finansējuma sadalījums pa institūcijām skatāms 8. tabulā. Pieejams šeit: <https://tapportals.mk.gov.lv/legal_acts/e8316aa1-3eeb-4e80-98b8-abfd6d986b4f> [↑](#footnote-ref-12)
13. Tabulā apkopoti tikai tie provizoriskie izvērtējumi, kurus saskaņā ar Kopīgo noteikumu regulas 44. panta prasībām (obligāti veicami) nodrošinās vadošā iestāde. [↑](#footnote-ref-13)
14. Izvērtējuma veikšanu nodrošinās par horizontālo principu koordinēšanu atbildīgā institūcija atbilstoši 2022. gada 11. janvāra Ministru kabineta sēdē apstiprinātajā informatīvajā ziņojumā “Informatīvais ziņojums par Eiropas Savienības kohēzijas politikas programmas 2021.–2027. gadam ieviešanai nepieciešamajiem resursiem” (protokols Nr.2/50.§) finansējuma ietvaros. [↑](#footnote-ref-14)